text: Blotter eftersøges
  10 juni 2015 kl. 04.34
  To kvinder blev tirsdag aften udsat for en blotter.
  Politiet eftersøger en mand, der blottede sig for to kvinder i Vojens.
  Ved 20.30-tiden gik det udover en 17-årig, og en halv times tid senere blottede manden sig for en 31-årig kvinde.
  Begge episoder skete midt i Vojens.
  Manden er mellem 30 og 40 år. Han taler med østeuropæisk accent. Han er skaldet og var iført en langærmet trøje og cowboybukser.
  Med sig havde han en cykel, formentlig en damecykel, med en kurv foran.
  Har du set noget, hører politiet gerne fra dig på tlf. 114.
  